GiliGold/VAD_KnessetCorpus huggingface dataset:
יוסף ג'בארין:
לא יתכן מצב שאני, ואנחנו בהנהגת הציבור הערבי מזהים שזה נושא מרכזי שמדיר שינה מעינינו, ומצד שני אני מסתכל על התכנים הפדגוגיים של המערכת וכמעט ואין חומר מקצועי בערבית שמטפל בסוגיה הזו.
קריאה:
נשמח להגיב.
יוסף ג'בארין:
אני מעביר לך את השטח.
יוסף ג'בארין:
אני כאן לא מדבר בתור חבר כנסת ולא בתור חוקר.
יוסף ג'בארין:
אני מדבר בתור מישהו שכל יום יש לו שיחות עם מורים ועם אנשי עניין חינוכי.
יוסף ג'בארין:
לא יתכן מצב שהחומר המרכזי בתחום האלימות וההתמודדות עם נערים בסיכון ונערים במצוקה בתקופת משבר, הוא לא מתורגם ולא מותאם לשפה הערבית.
יוסף ג'בארין:
לא יתכן מצב שהמפקח אומר לי, היועצות החינוכיות או היועצים החינוכיים, אתם תתרגמו כל אחד עשרה עמודים מתוך מסמך של 200 עמודים.
יוסף ג'בארין:
זה פשוט בלתי נתפס.
יוסף ג'בארין:
אם משרד החינוך רציני באופן שיהלום את חומרת המעשה, עכשיו אתם צריכים להקים צוות מקצועי של אנשי חינוך ערבים, של אנשי מקצוע ערבים שיכינו חומר איך מערכת החינוך הערבית תתמודד עם סוגיית האלימות הגואה והמסוכנת בתוך החברה הערבית.
יוסף ג'בארין:
אין חומר כזה ואין צוות כזה.
קריאה:
יש חומר.
יוסף ג'בארין:
אני מדבר עם האנשים.
יוסף ג'בארין:
צריך חומר להכשרת מורים, צריך חומר פדגוגי ליועצות החינוכיות.
יוסף ג'בארין:
הכשרת מורים, יש פעילות בתחום הזה?
יוסף ג'בארין:
אל תגידו עכשיו, יש כזה ויש כזה.
יוסף ג'בארין:
מה שיש זה מה שהיה קיים לפני עשר שנים.
יוסף ג'בארין:
השאלה אם יש התמודדות ייחודית עם המצב הקשה?
יוסף ג'בארין:
האם יש התמודדות אפילו חירום עם המצב הזה?
יוסף ג'בארין:
התחושה שלנו, אתם לא משדרים על אותו גל שלנו.
יוסף ג'בארין:
אנחנו מדברים על מצב חירום, על מסוכנות, על מצב שגואה ומכאיב ואנחנו לא שומעים את החומרה הזו בדברים שלכם.
יעקב מרגי:
אין ספק שיש כאן פספוס.
קריאה:
אפשר להגיב?
יעקב מרגי:
לא, זה לא הזמן.
יעקב מרגי:
הדיון כבר הסתיים.
יעקב מרגי:
מאחר ואני לא שופט, לא הולך להעמיד לדין את המשרד - - -
קריאה:
אני אשמח - - -
יעקב מרגי:
יש לך הרבה הזדמנויות והרבה במות.
שחף פורטנוי:
בוקר טוב, שמי שחף פורטנוי, אני בת 17, מועצת התלמידים והנוער הארצית.
שחף פורטנוי:
אני לא אחזור על מה שאמרו.
שחף פורטנוי:
אני אקצר גם.
יעקב מרגי:
אין לנו גם זמן.
שחף פורטנוי:
אני חושבת שאותם בני נוער, ואני מדברת באופן כללי, שנבצר מהם לחיות כראוי וצריכים לחיות במצב של נזקקות, של חיפוש אחר פת לחם, על כסף לנסוע באוטובוס.
שחף פורטנוי:
אותם בני נוער מחפשים משהו להיאחז בו, ואני חושבת שהעניין הזה הוא לא רק פנאי.
שחף פורטנוי:
אני אצטט את היושב ראש שלי שהוא אומר תמיד, מה שבן נוער צריך זה שלושה דברים: הראשון, תחום עניין, משהו להתעסק בו.
שחף פורטנוי:
השני, קבוצת השתייכות, מקום שהוא מרגיש ששם הוא אחד מין המניין למרות שבבית המצב הוא שונה מאחד לאחד, והשלישי, מבוגר משמעותי, מישהו שיאמין בו, שייתן לו את המצב ואת האופציה הזאת שהכול אפשרי בשבילו, שהוא מסוגל, שהוא יכול.
שחף פורטנוי:
זה תהליך.
שחף פורטנוי:
זה לא רק העניין של החוג, זה לא עניין של הפנאי ולא תנועות נוער, זה תהליך.
שחף פורטנוי:
אני אקח אתכם אפילו עוד טיפה אחורה.
שחף פורטנוי:
מגמות בבית הספר.
שחף פורטנוי:
זה תחום עניין לכל דבר.
שחף פורטנוי:
זה משהו להיאחז בו לכל דבר.
שחף פורטנוי:
יש הורים שלא יכולים לשלם את תוספת הכסף הזאת של המגמות.
שחף פורטנוי:
תלמיד שלא יוצא למסע לפולין, למסע הישראלי, למה שזה לא יהיה.
שחף פורטנוי:
זה בדיוק העניין הזה.
שחף פורטנוי:
אני קוראת לכולם להעמיד את כל האמצעים שיש לנו לאותם בני נוער כדי למצוא להם את הדברים האלה, כדי לתת להם את החברה ואת התיקון הזה שהכול אפשרי ושהם מסוגלים ויכולים כדי שהם לא יגיעו למקומות האלה של הפשיעה, של כל מה שזה לא יהיה, שכבר דיברו על זה, וגם לאותם בני נוער שהזכירו, "השקופים", שלא נמצאים בתוך המערכת, לאתר אותם, לנסות למצוא ולתת להם מה שצריך.
שחף פורטנוי:
תודה רבה.
יעקב מרגי:
הוועדה מודה לחבר הכנסת סעיד אלחרומי על היוזמה לדיון, ולחברי הכנסת האחרים שבאו ותרמו לדיון.
יעקב מרגי:
הוועדה מודה למשרדי הממשלה על תרומתם לדיון.
יעקב מרגי:
הוועדה מבקשת ממשרד החינוך לשלוח לה סקירה מלאה על פעילות משרד החינוך בתחום החינוך הבלתי פורמלי, סכומים, סוגי פעילות בפריסה ארצית.
יעקב מרגי:
הוועדה קוראת למשרד החינוך להיכנס לעובי הקורה ולהכין תוכנית מניעת נשירה בקרב בני נוער בחברה הערבית.
יעקב מרגי:
הוועדה קוראת למשרד החינוך להכין תוכנית פעולה איך מוציאים את הבוגרים בחברה הערבית, אלה שלא זכו לתעודת בגרות משמעותית, עם תעודה חלופית כלשהי שתיתן להם תקווה ומשמעות בחיים.
יעקב מרגי:
הוועדה תקיים דיון מיוחד על האלימות בחברה הערבית ביום שיצוין בכנסת.
יעקב מרגי:
אני לא רוצה לקבוע את היום הזה, מה שיקבעו בנשיאות.
יעקב מרגי:
5 למרץ 2018, י"ח באדר התשע"ח.
יעקב מרגי:
הנושא: הצעת חוק הרשויות המקומיות (מנהל יחידת נוער ומועצת תלמידים ונוער) (תיקון), התשע"ח-2018.
יעקב מרגי:
זו הצעת חוק ממשלתית, הכנה לקריאה שנייה ושלישית.
יעקב מרגי:
משרד החינוך, בבקשה.
<איתן טימן:
אני מנהל האגף החברתי-קהילתי.
<איתן טימן:
אני הייתי שותף לחוק כבר מ-2011.
<איתן טימן:
פשוט מאוד: החוק הזה שחוקק ב-2011 כבוד היושב ראש, היה אז שהוא יחול על ה-256 רשויות.
<איתן טימן:
. בא השלטון המקומי, מרכז המועצות ואמר שרשויות פחות מ-1,000, אם אתם מחייבים משרה ותקן – היא קשה לנו.
<איתן טימן:
ולכן, בואו נלך להצעה אחרת.
<איתן טימן:
וההצעה שהיתה, שהקטנות, אם הן תרצנה, הן יפנו לשר.
<איתן טימן:
ייבדק שהם עומדים בקריטריונים, השר יאשר, ועדת החינוך תאשר והם יהיו בפנים.
<איתן טימן:
מה קרה בפועל?
<איתן טימן:
רובן מינו, פנו לשר אחרי שנבדק ועד היום לא אושרה אף אחת.
<איתן טימן:
כלומר בפועל לא קרה כלום והם כבר מינו.
<איתן טימן:
ואז באה ההצעה עכשיו, שהיא מתואמת עם משרד הפנים ואתנו מכיוון שזה לא עבד.
<איתן טימן:
יותר מזה, המשרד עשה שני צעדים שהפכו את לאבסורד: הוא הוציא שתי תקנות גדולות לשוק: 1.
<איתן טימן:
ילדים ונער בקיץ, הנוער בוחר כדרך וקבע כתנאי סף שאם אין מנהל יחידת נוער, הרשות לא מקבלת.
<איתן טימן:
אז הם פעמיים אכלו אותה.
<איתן טימן:
ואז באנו כולנו ואמרנו: חבר'ה, בואו נביא הצעה שמתחשבת בכל הדברים, שהרשויות המקומיות לא חייבות בכלל משרה אלא הן חייבות בחצי משרה אם זה תפקידו היחיד או שליש משרה אם הוא עובד במשרה מלאה.
<איתן טימן:
את זה נעביר, ואמרנו יותר מזה: אם ראש רשות בחר מיוזמתו לתת משרה, המשרד יתקצב לו את המשרה.
<איתן טימן:
כלומר, לתת להם גם תמלוגים על זה שאם ראש מועצה אומר:
<איתן טימן:
אני לא חייב אבל אני כן נותן, המשרד ישתתף במשרה.
<איתן טימן:
כל הכסף עבור החוק הזה נמצא במשרד כבר מזמן, זאת לא בעיה תקציבית.
<איתן טימן:
2.
<איתן טימן:
התחייבנו לרשויות גם לקבוע יושב ראש שיאשר והכנסת גם שמספטמבר ניתן להם.
יעקב מרגי:
אתה רוצה לומר לי שרשויות קטנות, חלשות, מינו גם בלי התקצוב?
<איתן טימן:
כן.
<איתן טימן:
חלקן.
יעקב מרגי:
מה זה חלקן?
<איתן טימן:
חלקן – אנחנו צריכים לדעת שחלק מהקטנות הן עשירות מאוד.
<איתן טימן:
קח את מועצה אזורית "תמר", את "אלונה" - -
יעקב מרגי:
אתה יודע שאני לא מכוון לשם אז מה אתה מביא לי דוגמאות כאלה?
<איתן טימן:
לא, אני אומר שהמועצות הקטנות, למה הן מינו?
<איתן טימן:
כי בקיץ, ב - - - מחלקים לילדים ונוער, הם בלמ"ס הכי גבוה, ואז הם מקבלים הרבה כסף.
<איתן טימן:
נוצר מצב שאת הכסף הם מקבלים מהמשרד עבור המנהל, עבור שני דברים: עבור התכניות החינוכיות שוטף, עבור מורות חיילות ונח"ל שוטף.
<איתן טימן:
הדבר שהם לא קיבלו זה את השתתפות המשרד בשכר וזה הפך להיות אבסורד.
<איתן טימן:
ולכן, השלטון המקומי, מרכז המועצות אמרו: חבר'ה, זה לא עובד.
<איתן טימן:
לכן אמרנו: בואו נעשה השלמת חקיקה וניתן להם.
יעקב מרגי:
שלטון מקומי.
<הדר אליהו:
אני אתחיל דווקא בשורה התחתונה, שאנחנו מאוד תומכים כמו שאיתן אמר, והיינו שותפים לאורך כל הדרך בתיקון של החוק הזה.
<הדר אליהו:
אני כן מבקשת להתייחס לאמירה שלך, שהיא מאוד נכונה, בדיוק מהמקום הזה שלא לסנדל רשויות קטנות שהיכולת הכלכלית שלהן מאוד נמוכה, היה לנו פה דין ושיח ארוך עם משרד החינוך שהיה שותף מאוד חשוב, ובשביל זה הם היו מוכנים ללכת אתנו לעניין של שליש משרה מתוך משרה מלאה שקשורה לחינוך, רווחה ופנאי.
<הדר אליהו:
ובהיבט הזה גם אפשרנו למצב את התפקיד הזה, גם לשלב אותו בתפקיד הכי רלוונטי בתחום, וגם לאפשר לקבל תקציבים נוספים מהתקנות, כפי שנאמר, ועשינו ממש סקירה.
<הדר אליהו:
לא מדובר בכל כך הרבה רשויות, שלושים ומשהו כמדומני, בסביבות השלושים רשויות.
<הדר אליהו:
בדקנו ממש ברמת רשות רשות והדברים בהחלט - -
יעקב מרגי:
רשויות חלשות, אני חוזר לשם: רשויות חלשות – נקרא לזה "הפטנט" שייצרתם, בסדר, הוא יתמרץ כל רשות.
יעקב מרגי:
השאלה שלי: אנחנו יודעים שלא קורה לרשויות החלשות - ניקח סוגיית מועצת תלמידים, בכלל לא על השולחן שם.
יעקב מרגי:
השאלה איך אני מוודא שאכן – השאלה אם יש פעולה אקטיבית?
<שנית פנחסי הראל:
אני מהשלכה המשפטית של משרד החינוך.
<שנית פנחסי הראל:
אני רק אציין ששיעורי ההשתתפות שלנו בעלות השכר של מנהל יחידת נוער הם דיפרנציאלים, והם פועלים לפי אשכולות המס.
<שנית פנחסי הראל:
זאת אומרת, הרשויות החלשות באשכולות 1-3 מקבלות 90%.
<שנית פנחסי הראל:
לעומת זאת, רשויות חזקות מאוד, זה הולך באופן מדורג אבל נניח בקצה השני, 8-10 זה 20%.
<שנית פנחסי הראל:
זאת אומרת, מהבחינה הזאת המימון של רשויות חלשות הוא כמעט מלאה, וזה תמריץ חזק מאוד למנף - -
יעקב מרגי:
אז זה מחזק את השאלה, אולי לא הבנת אותה: ברגע שהמשרה הזו היא גם וגם וגם, ואם אין לי בקרה או פעולה אקטיבית של המשרד שאכן ימנו את האחראי על הקטע הזה של מועצת תלמידים, האם זה ילך על דברים אחרים?
<איתן טימן:
אני אתן לך גם פה תשובה: אנחנו היום לא הלכנו לתיקון כי רק בשנים האחרונות קיבלנו אישור משרה למפקח מלווה מטעם מנהל חברה ונוער לכל רשות.
<איתן טימן:
יש לנו גם מנחה לכל יחידת נוער.
<איתן טימן:
כלומר, אנחנו עוסקים בשתי מערכות סיוע.
<איתן טימן:
כמו כן, אנחנו לא רואים את תפקיד הרשות להקים את המועצה אלא את התפקיד שלנו לעזור לה להקים את המועצה.
<איתן טימן:
לכן, את כל ההכשרה אנחנו לוקחים על עצמנו.
<איתן טימן:
אנחנו לא פסלנו מתחילת החוק ועד היום רשות אחת על נושא מועצות תלמידים ונוער.
<איתן טימן:
זה אינטרס של המשרד ושל המדינה לחינוך ערכי דמוקרטיה.
<איתן טימן:
ולכן, אנחנו רואים בזה חלק מאתנו.
יעקב מרגי:
טוב, הבנתי.
יעקב מרגי:
מרכז המחקר והמידע של הכנסת, בבקשה.
<אתי וייסבלאי:
תודה רבה.
<אתי וייסבלאי:
אני ממרכז המחקר והמידע של הכנסת.
<אתי וייסבלאי:
ה-מ.מ.מ.
<אתי וייסבלאי:
כתב בשנת 2016, בנובמבר 2016 מסמך קצר לבקשת יושב ראש הוועדה בנושא: יישום חוק הרשויות המקומיות, מינוי מנהל יחידת נוער.
<אתי וייסבלאי:
רוב מה שכתוב במסמך באמת נאמר פה אז אני רק אגיד שבסך הכל היו 230 רשויות מקומיות שבהן יש מעל 1,000 ילדים והן מחויבות להעסיק מנהל יחידת נוער לפי חוק.
<אתי וייסבלאי:
בתקופה שבדקנו את זה, ב-90% בערך היה מנהל יחידת נוער.
<אתי וייסבלאי:
25 רשויות מקומיות נוספות לא היו מחויבות לפי חוק, וב-14 מתוכן היה כבר מנהל יחידת נוער.
<אתי וייסבלאי:
התקציב הכולל שהיה בשנת 2015 עבור תקצוב שכרם של מנהלי יחידת נוער היה 12.3 מיליון שקל, והתיקון שדובר עליו וגם במסמך הצגנו אותו, אמור להעלות את התקציב לכ-17 מיליון שקל.
<איתן טימן:
הוא נמצא, אמול ביררתי את זה עם תמי וייס ומשה - - -.
<איתן טימן:
כל הכסף נמצא מספטמבר 2017.
<אתי וייסבלאי:
לגבי הנושא של מועצות תלמידים ונוער, שהחוק גם מחייב מינוי של מועצת תלמידים ונוער ברשויות שיש בתחומן מעל ל-1,000 ילדים ובני נוער – בתקופה הזאת, 70% מהרשויות המקומיות, היתה בהן מועצת תלמידים ונוער, 161 רשויות מקומיות.
<אתי וייסבלאי:
תודה.
<שחף פורטנוי:
אני ממועצת התלמידים והנוער הארצית.
<שחף פורטנוי:
אני מחדרה.
<שחף פורטנוי:
אנחנו אכן תומכים בתיקון.
<שחף פורטנוי:
אני חושבת שגם ברשויות הקטנות זה משהו שהוא מאוד רלוונטי, גם אם יש פחות מ-1,000 בני נוער, אני חושבת שמנהל יחידת נוער זה תפקיד משמעותי.
<שחף פורטנוי:
אני חושבת שמנהל יחידת נוער הוא איזה שהוא מנטור מוביל - -
יעקב מרגי:
בחדרה את מכירה אותו?
<שחף פורטנוי:
ברור.
יעקב מרגי:
והוא פעיל?
<שחף פורטנוי:
בחדרה, מנהלת יחידת הנוער שלי ואני בקשר מאוד מאוד הדוק.
<שחף פורטנוי:
אני יכולה להגיד שזה כמו איזה צמיד "פנדורה", אם אתם מכירים, והוא נאסף מהמון חרוזים.
<שחף פורטנוי:
בסופו של דבר הצמיד הוא מה שמאגד - -
יעקב מרגי:
את יודעת מה אומר לי צמיד "פנדורה"?
יעקב מרגי:
בזמן שאנחנו מנסים - -
<זאב גולדבלט:
מי שאין לו בת בגיל העשרה לא מבין מה זה.
יעקב מרגי:
בזמן שאנחנו משתכרים בעבודתנו, לפרנסתנו, יש מי שחושב איך להוציא מאתנו את הכסף.
יעקב מרגי:
עכשיו דברי.
<שחף פורטנוי:
אני חושבת שזה כמו איזה שהוא צמיד, שיש חרוז, ולכל חרוז יש משמעות, צבע, צורה.
<שחף פורטנוי:
הצמיד הוא מה שמאגד את הכל.
<שחף פורטנוי:
הצמיד בעיני הוא כמו מנהל יחידת נוער, הוא מאגד.
<שחף פורטנוי:
גם אם זה או לא רשות ענקית, גם אם זו לא כמות בני נוער גדולה, אני חושבת שזה משהו מאוד משמעותי.
<שחף פורטנוי:
זה בני נוער מכל הארץ.
<שחף פורטנוי:
בעיני זה משמעותי מאוד - -
יעקב מרגי:
אין ספק שהתיקון הזה הוא מבורך, שגם הרשויות הקטנות יקבלו את המימון.
יעקב מרגי:
מי החליף את הדרה במשרד?
<איתן טימן:
יעל קוטון.
יעקב מרגי:
והיא לא מצאה לנכון להגיע לדיון?
<איתן טימן:
האמת שלא זימנו אותה.
<איתן טימן:
אני המנהל שלה - -
יעקב מרגי:
תמיד האמת חייבת להיאמר בוועדה.
<איתן טימן:
- - ויש לה כנס ענק שהיא מציינת אותו.
יעקב מרגי:
שאלתי, קיבלתי תשובה.
יעקב מרגי:
חנין, מתי שאת רוצה.
<זאב גולדבלט:
אנחנו מברכים על החוק.
<זאב גולדבלט:
הדבר היחידי שאני מסתייג ממנו זה דווקא מה שמופיע כסעיף 5(ב), שבעצם - -
יעקב מרגי:
נגיע אליו אבל דבר.
<זאב גולדבלט:
- - שבעצם מחפיף או מבהיר שמועצת הנוער כפופה למנהל, ולא היא.
<זאב גולדבלט:
מועצת הנוער מייצגת את ההורים ונבחרת על ידי ההורים, ואני לא חושב שראוי שפקיד שממונה על ידי הרשות יכתיב את הרכבה ואת מספר החברים בה.
<זאב גולדבלט:
אני חושב שצריכים להשאיר את זה לבוחרים להחליט מי מייצג - -
יעקב מרגי:
איזה סעיף אתה קורא?
יעקב מרגי:
תקרא אותו.
<זאב גולדבלט:
במועצה יהיו בין 15 ל-61 חברים, בהתאם לשיקול דעתו של מנהל יחידת הנוער בסך הכל.
יעקב מרגי:
אז איך הוא מוכפף פה, בסעיף הזה?
יעקב מרגי:
הוא לא מוכפף.
<זאב גולדבלט:
ברגע שהוא מחליט, המילה שהוא מחליט ולא מקבלים את המספר ביחד, את ההחלטה ביחד, יש כאן אמירה שהוא קובע לגביהם.
<זאב גולדבלט:
אני לא חושב שזה נכון.
יעקב מרגי:
טוב, היינו צריכים להקים את הפורום לפני כן, שיהיה לך יו"ר ועדה שייתן לך ביטוי - - -
<זאב גולדבלט:
אתה צודק, אני מקבל את כל מה שאמרת עד עכשיו.
יעקב מרגי:
אבל בוא, הוא לא כפוף אליו.
יעקב מרגי:
אין לי ספק שהוא לעזר באיזו מועצה סוברנית לכל דבר ועניין.
יעקב מרגי:
לגבי כמות, המספר לא הופך אותו לבעיה.
<רחלי הכהן:
רק במישור העקרוני, אני מהמועצה לשלום הילד.
<רחלי הכהן:
אני קודם כל רוצה לברך על החשיבות של התיקון הזה, ולציין בהקשר הזה שרק לפני שבועיים הקמנו מודל ייחודי חדשני של פרלמנט בני נוער בשיתוף יחידת הנוער ומועצת תלמידים בבאר-שבע.
<רחלי הכהן:
זו רק דוגמה.
<רחלי הכהן:
השתתפו בו מעל 150 תלמידים ביחד עם משרדי הממשלה, שלקחו חלק פעיל בהליך של קביעת מדיניות.
<רחלי הכהן:
אני רק רוצה לציין שזו דוגמה אחת.
<רחלי הכהן:
אנחנו מקווים להמשיך מעכשיו כל שנה לכך שהחשיבות והתרומה של בני הנוער גם למשרדי הממשלה וגם לבני הנוער לכשעצמה היא חוויה מעצימה, ואנחנו מקווים שהתיקון הזה יסייע וימשיך את התהליך.
יעקב מרגי:
היועצת המשפטית, בבקשה.
<תמי סלע:
בסך הכל, אין כמעט תיקונים.
<תמי סלע:
לגבי התחילה של החוק – בעצם מחילים את ההוראות שנוגעות למנהל יחידת הנוער, בגלל הנושא של התקצוב, התחולה היא רטרואקטיבי שזה חריג אבל יש לזה אישור ויש לזה גם סיבות טובות, מספטמבר 2017 - -
יעקב מרגי:
לכן טרחת מיד לומר שזה מופיע בבסיס התקציב.
<איתן טימן:
נכון.
<תמי סלע:
בהקשר הזה חשוב לי לשאול כי לי נאמר שכבר יש מנהלי יחידות נוער בכל הרשויות, ופה עכשיו נרמז שלא.
<תמי סלע:
אם זה עדין לא, אנחנו לא רוצים להחיל רטרואקטיבית חובה שבעצם הם לא עומדים בה כיום, אז צריך פה לדייק - -
<איתן טימן:
תראי, לנו אין דרך לשלם לשלטון המקומי אלא.
<איתן טימן:
..
<איתן טימן:
ברור לנו קודם כל שיש ממלא מקום בכולם, יש לנו כתובת.
<איתן טימן:
אין היום רשות קטנה אחת בישראל שאנחנו לא יכולים לעבוד אתה.
<איתן טימן:
ב - - - ילדים ונוער, מה הם עשו?
<איתן טימן:
הם מינו כבר אנשים או בשליש משרה או בחצי באישורנו אז ככה שאין לנו את הבעיה הזאת ברשויות.
יעקב מרגי:
ובוורסיה הזאת יש כיסוי מלא.
<איתן טימן:
נכון, כי אנחנו נותנים עוד שני דברים - -
<תמי סלע:
יש מישהו שממלא את התפקיד בפועל.
<איתן טימן:
כן, כן כי מי שאחראי על הקיץ זה מנהל יחידת הנוער.
<איתן טימן:
ב-253 הרשויות המדינה מקיימת.
<איתן טימן:
אני מפה נוסע לאשר את ה-11.5 באוצר.
<דוברת:
יש מהלך שעשו אותו כדי שרשויות לא יפגעו וכן יקבלו את התקציבים שבתקנון.
<תמי סלע:
גם לגבי מועצות התלמידים חשוב לי לוודא כי לפי מסמך היישום, זה עמד על 70% נכון ל-2016 וגם פה, לא נחיל את זה בצורה רטרואקטיבית אבל גם אם זה ביום הפרסום, חלה החובה לוודא שאנחנו לא מכשילים אותם.
<תמי סלע:
הם עומדים בחובה הזאת?
<איתן טימן:
יותר מזה אמרתי: בגלל שאנחנו אנשי חינוך, אנחנו לא רואים בצד של המועצות בתיאום עם המועצה הארצית כתנאי מכשיל אלא אתגר להגיע ביחד.
<תמי סלע:
בפועל, יש מועצות תלמידים גם ברשויות הקטנות?
<איתן טימן:
יש גם רק המבנה הוא אחר.
<איתן טימן:
מכיוון שהמודל הרגיל בעיר זה בתי ספר ותנועות וארגונים, בקטנות, שאין בתי ספר בתוכן, הם בוחרים מכלל בני הנוער - - - במועצת נוער יישובית.
יעקב מרגי:
בבקשה להקריא את החוק.
<תמי סלע:
מקריאה: "הצעת חוק הרשויות המקומיות (מנהל יחידת נוער ומועצת תלמידים ונוער) (תיקון), התשע"ח-2018 תיקון סעיף 1 1.
<תמי סלע:
בחוק הרשויות המקומיות (מנהל יחידת נוער ומועצת תלמידים ונוער), התשע"א-2011 )
<תמי סלע:
להלן - החוק העיקרי), בסעיף 1 - בהגדרה "ילד", "נער" ו"מוסד חינוך", במקום ""נער" ו"מוסד חינוך"" יבוא ""נער", "מוסד חינוך" ו"רשות חינוך מקומית""; ההגדרה "רשות חינוך מקומית" - תימחק.
<תמי סלע:
תיקון סעיף 3 2.
<תמי סלע:
בסעיף 3 לחוק העיקרי - האמור בו יסומן "(א)" ובסופו יבוא "בניהול יחידת הנוער"; אחרי סעיף קטן (א) יבוא: "(ב) על אף האמור בסעיף קטן (א), רשאית רשות חינוך מקומית שבתחומה יש פחות מ־1,000 ילדים ונערים להעסיק מנהל יחידת נוער באחת מאלה: בהיקף של חצי משרה לפחות בניהול יחידת הנוער; בהיקף של שליש משרה לפחות בניהול יחידת הנוער, ובלבד שהוא מועסק ברשות במשרה מלאה וחלקה הנותר של המשרה מיועד לעבודה בתחומי חינוך, רווחה או פנאי.
<תמי סלע:
" ביטול סעיף 11 3.
<תמי סלע:
סעיף 11 לחוק העיקרי - בטל.
<תמי סלע:
" סעיף 13, שמתקנים אותו, זה סעיף של הוראות מעבר ותחילה.
<תמי סלע:
הצעה היא לבטל אותו בנוסח שכרגע הוא הוצע ובעצם לקבוע סעיף תחילה והוראות מעבר חדש שמבטא את העיקרון – אנחנו ננסח אותו בפיניש עם נוסח החוק אבל הוא מבטא את העיקרון שכעיקרון תחילת החוק הוא ביום פרסומו אבל כל מה שנוגע למינוי וכהונה ותקצוב של מנהל יחידת נוער חל החל מספטמבר 2017.
<תמי סלע:
ושמי שכיהן כמנהל יחידת נוער ערב יום התחילה נחשב - -
יעקב מרגי:
אני אשאל שאלה: יש מניעה – ללא התיקון הזה היתה מניעה לשר לתקצב?
<איתן טימן:
לצערי אסור להם.
יעקב מרגי:
אני לא חושב שיש מניעה.
יעקב מרגי:
אולי את החובה, בסדר אבל בוא, לא משפטן אני אבל אני נצרבתי ונכוויתי קצת.
<איתן טימן:
אבל בפועל לא תקצבנו.
<איתן טימן:
בפועל, הם לא קיבלו את הכסף.
<תמי סלע:
נקודה אחת שאני רוצה לוודא בסעיף הוראות התחולה: האם גם עכשיו רוצים לאפשר, כמו שהיה בחוק המקורי, תקופה של שלוש שנים לאותם אנשים שמכהנים היום כדי שיעמדו בתנאים שהחוק קובע כי יש תנאים מסוימים של התקלה, ניסיונות.
<תמי סלע:
אז נתנו להם שלוש שנים כדי שהם יוכלו להשלים את התנאים.
<תמי סלע:
גם כאן זאת הכוונה?
<תמי סלע:
אז באמת זה הנוסח.
יעקב מרגי:
עברנו על הכל?
<תמי סלע:
עברנו על הכל.
יעקב מרגי:
מאיר, אתה נכנס בדיוק כשאנחנו באים להצבעה.
יעקב מרגי:
הממשלה מתקנת את חוק הרשויות המקומיות (מנהל יחידת נוער ומועצת תלמידים ונוער).
יעקב מרגי:
בזמנו החריגו רשויות קטנות שיש להן פחות מ-1,000 תלמידים ובדיעבד, הבינו שזה לא עושה טוב ולא עושה שכל ועכשיו מתקנים שכולם יקבלו.
מאיר כהן:
- - -
יעקב מרגי:
לא, זה דיפרנציאלי ודווקא הפוך – המשרד - -
<איתן טימן:
בלמ"ס 1.3 90% המדינה.
<איתן טימן:
כלומר, זה הדיפרנציאלי.
יעקב מרגי:
מי בעד הצעת החוק כפי שהוקראה?
יעקב מרגי:
מי נגד?
יעקב מרגי:
בעד – הרוב
יעקב מרגי:
נמנעים – אין
יעקב מרגי:
אין מתנגדים ואין נמנעים.
יעקב מרגי:
הצעת החוק תעלה לקריאה שנייה ושלישית במליאת הכנסת.
יעקב מרגי:
שלום רב, אני מתכבד לפתוח את ישיבת ועדת החינוך, התרבות והספורט של הכנסת.
יעקב מרגי:
2 ביולי 2018, י"ט תמוז התשע"ח.
יעקב מרגי:
על סדר-היום: הצעת חוק חינוך מיוחד (תיקון מס' 11), התשע"ח-2018 – הכנה לקריאה שנייה ושלישית, רביזיה.
יעקב מרגי:
כפי שזכור לכם מהדיון שהיה היום, הוגשה רביזיה על כל החוק.
יעקב מרגי:
להזכירכם, לאחר כל הגשת ההסתייגות הצבענו על החוק.
יעקב מרגי:
הוגשה רביזיה על החוק.
יעקב מרגי:
אני יודע שחברי כנסת רצו לחזור בהם.
יוסי יונה:
חברי כנסת של הקואליציה?
יעקב מרגי:
חברי כנסת של האופוזיציה, שהגישו רביזיה, רצו לחזור בהם לא מהרביזיה אלא רצו להגיש בדיעבד על כל סעיף וסעיף.
יעקב מרגי:
נבדק תקנון הכנסת, ואנחנו נצביע רק על הרביזיה על כל החוק – לא על כל הסתייגות והסתייגות.
יעקב מרגי:
מי הגיש את הרביזיה?
יוסי יונה:
מאיר כהן ויוסף יונה.
יעקב מרגי:
תסבירי, בבקשה.
מירב ישראלי:
בעיקרון, אם יש רביזיה על כל החוק, לא דנים.
מירב ישראלי:
אפנה לסעיף 115ז1 לתקנון.
מירב ישראלי:
אם יש רביזיה על כל החוק, צריך לדון ברביזיה על כל החוק ולא סעיף-סעיף.
יוסי יונה:
יש דיון?
יוסי יונה:
מנמקים?
מירב ישראלי:
מנמקים את הרביזיה ומצביעים, האם לפתוח את החוק מחדש.
מירב ישראלי:
דיון מחדש.
יעקב מרגי:
אם יצביעו בעד הרביזיה שלך, הדיון ייפתח.
יעקב מרגי:
רביזיה על כל החוק מונחת על השולחן.
עודד פורר:
אני ביקשתי רביזיה על כל סעיף וסעיף.
יעקב מרגי:
לא עומדת.
יעקב מרגי:
הרביזיה הוגשה על כל החוק.
מאיר כהן:
אני רוצה לנמק.
יעקב מרגי:
אומרת היועצת המשפטית – אם יש רביזיה על כל החוק- -
עודד פורר:
ואם חבר הכנסת מאיר כהן אומר שאת הרביזיה שלו- - -
יעקב מרגי:
אבל יש רביזיה שלי, שאני הגשתי לוועדה, על כל החוק.
יעקב מרגי:
אני רוצה לנצל את הכלי הפרלמנטרי הזה כדי לחסום פיליבסטר לא מהותי.
יעקב מרגי:
לא אתה.
יעקב מרגי:
כולם היו ענייניים בדיונים.
יעקב מרגי:
חבר הכנסת מאיר, ההתנהלות שלך - גם של יוסי יונה.
יעקב מרגי:
אני אומר, שלא ישתמע – למעט יוסי יונה.
יעקב מרגי:
לשבת עוד דיון ועוד דיון, זה מעורר כבוד.
מאיר כהן:
אדוני, הגשתי את הרביזיה, גם יוסי וגם אני הגשנו את הרביזיה, ומי שהצטרף אלינו.
מאיר כהן:
ודאי הגשתי את הרביזיה לכבודם של ההורים שקמו ויצאו כאן, חלקם בוכיים וחלקם עם תחושה שהמערכת הזו לא הקשיבה להם.
מאיר כהן:
אני שמעתי את מיקי אומר בסוף דבריו, ונותן הבטחה שאני מאוד מכבד אותה, שאנחנו נהיה כאן על המשמר – תקן אותי, מיקי – כדי שילדים לא- - -
יעקב מרגי:
אני מצטרף.
יעקב מרגי:
מחויב לכך.
מאיר כהן:
אין בזה לא קואליציה ולא אופוזיציה.
יעקב מרגי:
רק לסבר את האוזן – בקדנציה הזו שמתי את החינוך המיוחד על השולחן, וכ-80 דיונים מכלל הדיונים היו על החינוך המיוחד.
מאיר כהן:
אני חבר בוועדה, ואני מקפיד לבוא לישיבותיה, ואני מחזק את דבריך, ומעלה על נס את זה שהוועדה הזו, בניגוד לוועדות אחרות, היא בהחלט פעילה, ונוגעת בעצבים החשופים של מערכת החינוך הישראלית.
מאיר כהן:
אני מאוד מכבד את זה.
מאיר כהן:
טוב לכולנו, קואליציה ואופוזיציה, לבוא לדיונים פה.
מאיר כהן:
בכל אופן אני אומר לך, רחל, ואני אומר לאנשי משרד החינוך וגם לחבריי בקואליציה - זה חוק כל כך חשוב.
מאיר כהן:
אני האחרון שאומר שזה חוק מיותר.
מאיר כהן:
הוא לא חוק מיותר.
מאיר כהן:
זה חוק שעושה הסדרה, ומי כבעל ניסיון – מי שהיה בתוך המערכת הזאת, וניהל בתי ספר, מבין עד כמה החוק הזה הוא במקום.
מאיר כהן:
אבל דווקא בגלל חשיבותו היה ראוי שתקשיבו יותר להורים.
מאיר כהן:
דווקא בגלל חשיבותו.
מאיר כהן:
אני לא מבין, מאיפה זה בא?
מאיר כהן:
האם אתם עובדים, אנשי משרד החינוך – אין לי ספק, רחל, אני מכיר אותך שנים - שאת משקיעה את נשמתך, והוועדה משקיעה והיושב-ראש, אבל זה התסכול הגדול, שדווקא אתה יוצא מחוץ לישיבה, ואתה רואה את כל ההורים הבוכיים ואת כל אנשי העמותות הפגועים, וזה נראה כאילו זה קרב איתנים שלא היה בו צורך.
יעקב מרגי:
הוא בלתי נמנע.
יעקב מרגי:
כמו בחקיקות אחרות.
מאיר כהן:
אני לא בטוח.
מאיר כהן:
אבל היה אפשר לצמצם את רמת ההתנגדות.
יעקב מרגי:
20 דיונים, 30 דיונים, אם תוסיף את דיוני הרקע.
מאיר כהן:
אני מסכים אתך שכל מה שלא תעשה, תמיד ייצאו אנשים שתאוותם לא בידם.
מאיר כהן:
יחד עם זה, פגשתי כאן הורים שכל רצונם היה שיקשיבו, והיתה תחושה - לא של הוועדה; הוועדה הקשיבה.
מאיר כהן:
הם ביקשו, שמשרד החינוך יקרא להם, שמשרד החינוך ידבר אתם, שהם יהפכו לפרטנרים.
מאיר כהן:
בסופו של יום רק הורה שיש לו ילדים עם מוגבלויות יכול להבין, והוא המומחה.
מאיר כהן:
לכן אנחנו צריכים להקשיב להורים.
יוסי יונה:
רק אחד מנמק, לפי התקנון?
יעקב מרגי:
יוסי.
יוסי יונה:
תודה, מרב על הייעוץ המשפטי, שהפעם פעל לטובתי...
מאיר כהן:
אני מוחה, ומגן על הייעוץ המשפטי...
יעקב מרגי:
יוסי, אתה יודע כמה תיקונים אתה בזכות הנוכחות שלך בדיונים הכנסת לניסוחים?
יעקב מרגי:
אל תזלזל.
יוסי יונה:
ועדיין לא יצאתי בחצי תאוותי בידי.
יוסי יונה:
אבל הרשה לי לומר, אדוני, בהמשך לדברים שאמר ידידי מאיר כהן, יש הביטוי, שאתה אמון עליו – קול המון כקול שדי.
יוסי יונה:
זה באמת הזעקה הרמה ששמענו מההורים, שזה כשלעצמו אתה יכול לומר, אדוני, שזה לא השיפוט האולטימטיבי, אם החוק הוא טוב או לא טוב, אבל כשאתה שומע את הצעקה הרמה הזאת מצד ההורים, מצד הארגונים החברתיים, ואני מרשה לעצמי שוב, אדוני, לומר במאמר מוסגר, שכמו שאנשי משרד החינוך עושים את עבודתם, כך ההורים באים עם הכאב שלהם, והארגונים החברתיים, שליוו את העבודה הארוכה של ניסוח החוק הזה, אדוני היושב-ראש, ואתה יודע היטב איזו עבודה טובה ואיזו מסירות גדולה באה לידי ביטוי בעבודתם כאן בוועדת החינוך שלך הכנסת.
יוסי יונה:
אז זה אם כן במאמר מוסגר.
יוסי יונה:
אני עדיין מאמין, אדוני היושב-ראש, ביתר תוקף, שהחוק הזה שהוצאנו מידינו, הוא חוק מאוד-מאוד בעייתי.
יוסי יונה:
התגלע בין רחל לביני תחילתו של דיאלוג, שלא מוצה עד תומו, ואני חוזר ואומר שהחשש המאוד גדול שלי הוא בעניין התקצוב הסטטיסטי, שנוגע לחלק גדול של תלמידים.
יוסי יונה:
אם יש 250,000, יש כמעט 100,000 תלמידים שיהיו בתוך המסגרות, שמגיע להם חינוך מיוחד, אבל הם לא עברו את הסף של ועדת הזכאות, ושם יש לי חשש שהוא די מוצק, גדול מאוד, שהילדים האלה הם לא יקבלו את הסד הפרטני שמגיע להם.
יוסי יונה:
לכן, אדוני היושב-ראש, אני חושב שהחוק הזה - ובאמת משפט סיכום – כפי שאמרת, קיימנו המון דיונים.
יוסי יונה:
נעשו שינויים.
יוסי יונה:
עדיין הבעיה המבנית, העמוקה של החוק הזה, נותרה על כנה.
יוסי יונה:
היא תהיה בכייה לדורות.
יוסי יונה:
לכן זה הבסיס לרביזיה שהגשנו.
יעקב מרגי:
מי בעד הרביזיה – כפי שהוצגה?
יעקב מרגי:
בעד הרביזיה – 6
יעקב מרגי:
נמנעים – אין הרביזיה לא נתקבלה.
יעקב מרגי:
בעד – 6.
יעקב מרגי:
נגד – 8.
יעקב מרגי:
הבטחתי לגב' יפה בן-דוד, מזכ"לית ההסתדרות.
יפה בן-דוד:
אני אומרת את הדברים הללו מתוך הלב.
יפה בן-דוד:
במשך 18 דיונים, אם איני טועה, שהיו פה בוועדת החינוך, השתתפתי יחד עם הצוות המקצועי.
יפה בן-דוד:
אני רוצה קודם כל לפתוח את דבריי, ולדבר דווקא על הארגונים החברתיים.
יפה בן-דוד:
אני חושבת שכולנו צרכים ללמד זכות על הארגונים האלה.
יפה בן-דוד:
הם דיברו מדם לבם, מתוך כאב גדול ועמוק של הילדים שלהם.
יפה בן-דוד:
הם מתמודדים אתם ביום-יום.
יפה בן-דוד:
נכון שאנחנו כעובדי הוראה מתמודדים אתם בבתי הספר, אבל ההתמודדות היום-יומית היא בהחלט קשה עבור ההורים הללו.
יפה בן-דוד:
הם דואגים לילדיהם, ורוצים שילדיהם יקבלו את המרב והמיטב מהמדינה, שמחויבת לתת להם.